
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI
	         Bucureşti  24.11.2010
  PL-x 664/2010

	
	


AVIZ
asupra proiectului de Lege privind protecţia persoanelor înşelate prin ghicit sau alte mijloace şi practici oculte
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privind protecţia persoanelor înşelate prin ghicit sau alte mijloace şi practici oculte, trimis cu adresa nr. PL x 664 din 17 noiembrie 2010 şi înregistrată cu nr. 31/1023 din 18 noiembrie 2010.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat, Camera Deputaţilor este Cameră decizională. 

Senatul, în calitate de primă Cameră sesizată, a adoptat proiectul de lege în şedinţa din data de 2  noiembrie 2010, în condiţiile art. 75 alineatul (2) teza a III-a din Constituţia României, republicată.
Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de lege  în şedinţa din 23 noiembrie 2010.
Proiectul de lege are ca obiect de reglementare activităţile şi practicile oculte, precum şi protejarea persoanelor înşelate prin ghicit sau alte practici oculte care induc şi menţin în eroare, prin prezentarea ca adevărat a unui fapt mincinos sau ca mincinos a unui fapt adevărat, în scopul de a obţine un folos patrimonial injust.
Membrii Comisiei au examinat iniţiativa legislativă supusă avizării, expunerea de motive, avizul favorabil al Consiliului Legislativ nr. 581 din 11 mai 2010 şi punctul de vedere al Guvernului nr. 1740 din 6 iulie 2010, prin care nu susţine propunerea legislativă.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a acestei iniţiative legislative.
În raport de obiectul şi conţinutul reglementării,  proiectul de lege face parte din categoria legilor organice. 
PREŞEDINTE,                        


          SECRETAR,

                         Daniel BUDA              



Gabriel ANDRONACHE
Consilier, 
Iuliana Fuiorea

